钦定古今图书集成/明伦汇编/闺媛典/第269卷 > 皇清二 > 郭洪阳妻汤氏〈妇杨氏附〉
## 钦定古今图书集成/明伦汇编/闺媛典/第269卷 > 皇清二 > 郭洪阳妻汤氏〈妇杨氏附〉

按《庆都县志》：“汤氏，郭洪阳妻。夫亡，氏年二十八，止一子，矢志抚孤，二十馀年，生一孙尚在襁褓而子丧，氏与媳杨氏相依苦守，糟糠度日。汤年近八旬，孙亦称能养云。”

===王辅干妻沈氏===

按《庆都县志》：“沈氏，王辅干妻。年二十七，夫亡，二子俱幼，家极贫，不使废学，纺绩以给膏火。长祚盛，为诸生。次祚明，弱冠中丙戌亚魁，苦节五十馀年，年八十一。有司旌表。”